Temeljem projekta pod nazivom „JA MOGU„- Osiguravanje pomoćnika u nastavi i stručnih komunikacijskih posrednika u školama Varaždinske županije za školsku godinu 2019./2020., ravnateljica   
**Osnovne škole „Petar Zrinski“ Jalžabet raspisuje**

**N A T J E Č A J  
za popunu radnog mjesta**

**Pomoćnik / pomoćnica učenika u nastavi**- 1 izvršitelj / izvršiteljica na određeno nepuno radno vrijeme, 20 sati tjedno, do kraja nastavne godine 2019./20.  
  
**Uvjeti:** minimalno srednjoškolsko obrazovanjePrednost pri zapošljavanju imaju kandidati/kandidatkinje koji su završili edukaciju i stekli kompetencije za pomoćnika u nastavi, koji su već bili pomoćnici/e u nastavi i imaju iskustvo rada s djecom s teškoćama u razvoju

Na natječaj se mogu javiti osobe oba spola.  
Rok za prijave je osam dana od dana objave na mrežnim stranicama Hrvatskog zavoda za zapošljavanje i Osnovne škole „Petar Zrinski“ Jalžabet.

**Rok za podnošenje prijava je od 17. rujna 2019. do 25. rujna 2019.**

Uz prijavu kandidati moraju priložiti životopis, presliku domovnice, dokaz o stručnoj spremi (presliku svjedodžbe ili diplome o završenom obrazovanju), potvrdu da protiv te osobe nije pokrenut kazneni postupak ( ne stariju 6 mjeseci ), presliku potvrde o osposobljenosti za pomoćnika/pomoćnicu u nastavi radi ostvarivanja prednosti.  
Nepotpune i nepravovremene prijave neće se razmatrati.  
Kandidati/kinje koji ostvaruju pravo prednosti pri zapošljavanju prema posebnim propisima, dužni su se u prijavi na natječaj pozvati na to pravo te uz prijavu priložiti sve dokaze iz kojih se vidi navedeno pravo.

Osobe koje se pozivaju na prednost prilikom zapošljavanja temeljem članka 102. stavka 1-3 Zakona o hrvatskim braniteljima iz domovinskog rata i članovima njihovih obitelji (NN br. 121/2017.) trebaju priložiti dokaze navedene na stranici ministarstva branitelja na linku

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati prijavom na natječaj daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe i rezultata natječajnog postupka.

Rezultati natječaja bit će objavljeni na web stranici Osnovne škole „Petar Zrinski“ Jalžabet [www.os-pzrinski-jalzabet.skole.hr/](http://www.os-pzrinski-jalzabet.skole.hr/)

**Kandidati dostavljaju pismene zamolbe poštom na adresu:  
  
OSNOVNA ŠKOLA „PETAR ZRINSKI“ JALŽABET  
Varaždinska 19a  
42 203 Jalžabet s naznakom „ za natječaj JA MOGU“.**